Elinkeinoelämän keskusliitto
Suomen Ammattiliittojen Keskusjärjestö 

EDUSTAJAN NIMEÄMINEN YHDENVERTAISUUSTOIMIKUNTAAN

Yhdenvertaisuuslainsäädännön uudistamista valmisteleva toimikunta luovutti 8.2.2008 välimietintönsä oikeusministeriölle. Toimikunta esittää välimietinnössään, että sen kokoonpanoa täydennettäisiin Elinkeinoelämän keskusliiton sekä Suomen Ammattiliittojen keskusjärjestön edustajilla. Oikeusministeriö pyytää mainittuja tahoja nimeämään ehdokkaansa toimikunnan jäseneksi. 

Naisten ja miesten välisestä tasa-arvosta annetun lain (609/1986) 4 a §:n mukaisesti valtion komiteoissa, neuvottelukunnissa ja muissa vastaavissa toimielimissä tulee olla vähintään 40 prosenttia sekä naisia että miehiä. Saman pykälän mukaan niiden tahojen, joita pyydetään nimeämään ehdokkaita edellä mainittuihin toimielimiin, tulee mahdollisuuksien mukaan ehdottaa sekä naista että miestä jokaista jäsenpaikkaa kohden. 

Jos sekä nais- että miesehdokkaan nimeäminen ei ole mahdollista, ministeriö pyytää perustelemaan sen nimeämisehdotuksessa.  

Ehdotus toimikunnan jäseneksi pyydetään toimittamaan joko kirjeitse oikeusministeriölle osoitteeseen PL 25, 00023 Valtioneuvosto tai sähköpostitse osoitteeseen: oikeusministerio@om.fi viimeistään perjantaina 29.2.2008.

Lisätietoja antaa yhdenvertaisuustoimikunnan pääsihteeri erityisasiantuntija Anna-Elina Pohjolainen (p. 1606 7687, anna-elina.pohjolainen@om.fi). 

	Ylijohtaja			Pekka Nurmi